Kontio vaalipaneelissa Helsingissä vuonna 2011
**Timo Antero Kontio** (s. 28. maaliskuuta 1983 Helsinki) on suomalainen poliitikko ja Nuorisoasuntoliiton 2. varapuheenjohtaja. Koulutukseltaan hän on valtiotieteen ylioppilas ja sosionomi (AMK).*lähde?*

Kontio on toiminut suomalaisessa opiskelija- ja nuorisopolitiikassa monella saralla. Poliittinen ura alkoi vuonna 2001 Sibelius-lukion oppilaskunnan puheenjohtajana.*lähde?* Vuosina 2005–2007 Kontio toimi Diakonia-ammattikorkeakoulun opiskelijakunta O'Diakon hallituksen jäsenenä ja puheenjohtajana.*lähde?* Nyttemmin hän on O'Diakon kunniajäsen.*lähde?* Vuonna 2008 Kontio toimi Suomen ammattikorkeakouluopiskelijakuntien liitto SAMOKin varapuheenjohtajana.*lähde?* SAMOKista hän siirtyi Suomen Ammattiin Opiskelevien Liitto – SAKKI ry:n edunvalvontasihteeriksi ja helmikuussa 2010 SAKKIn vt. pääsihteeriksi.*lähde?*

Kesäkuussa 2010 Kontio valittiin Sosialidemokraattisten nuorten puheenjohtajaksi. Puheenjohtajakautensa aikana hän oli useita kertoja mediassa muun muassa ottaessaan kantaa Mitro Repoon kohdistuneisiin väitteisiin seksuaalisesta häirinnästä. Norjan Utöyassa tapahtuneen joukkomurhan jälkeen Kontio järjesti laajan kynttilämielenosoituksen Norjan suurlähetystön edustalla*lähde?* ja oli muutenkin kommentoimassa tapausta suomalaisten nuorten näkökulmasta. Hänen kaudellaan Sosialidemokraattiset nuoret onnistuivat nostamaan Euroopan kattojärjestönsä ECOSYn johtoon suomalaisen Kaisa Pennyn. Kontio uudisti*lähde?* Sosialidemokraattisten nuorten poliittisen ohjelman, joka hyväksyttiin järjestön liittokokouksessa toukokuussa 2012. Samaan aikaan Kontio rakensi*lähde?* Eero Vainion kampanjaa, joka nosti tämän SDP:n varapuheenjohtajaksi. Kontion toimiessa puheenjohtajana Sosialidemokraattiset nuoret onnistuivat nostamaan puolueen johtoon nuorimmat henkilöt vuosikymmeniin.

Kontio työskentelee asunto- ja viestintäministeri Pia Viitasen erityisavustaja Antton Rönnholmin sihteerinä.

Kontio on ollut myös ehdolla eduskuntaan Helsingin vaalipiiristä. Vuoden 2011 vaaleissa Kontio sai 510 ääntä. Vuoden 2012 kuntavaaleissa Kontio sai 170 ääntä Helsingin vaalipiirissä jääden ilman valtuustopaikkaa. Hän toimii 2013–2014 Helsingin nuorisolautakunnan puheenjohtajana.

Kontio on toiminut myös SDP:n Helsingin piirin varapuheenjohtaja ja Iloiset veronmaksajat ry:n hallituksen jäsenenä.

Lähteet
-------

1. 1 2  Kontio, Timo: Curriculum Vitae *Timo Kontion verkkosivut*.  Arkistoitu 8.12.2013. Viitattu 19.3.2014.
2. ↑  Nuorisoasuntoliitto ry:n liittohallitus 2015–2017 Nuorisoasuntoliitto ry. Viitattu 31.8.2015. [vanhentunut linkki]
3. ↑  Timo Kontio on demarinuorten uusi puheenjohtaja *Demari.fi*.  13.6.2010. Viitattu 19.3.2014.
4. ↑  Tapaus Repo – Demarinuoret pillastuivat: "Seksuaaliseen häirintään syyllistyneen edustajan erottava tehtävästään" *Uutispäivä Demari*.  24.11.2011. Viitattu 19.3.2014.
5. ↑  Ranta, Jarno: Suomalaiset eivät lähteneet Norjaan - välttivät verilöylyn *Ilta-Sanomat*.  23.7.2011. Viitattu 19.3.2014. [vanhentunut linkki]
6. ↑  Nuorisojengi otti vallan *Kaleva*.  26.5.2012. Viitattu 19.3.2014.
7. ↑  Asunto- ja viestintäministeri Pia Viitanen *Liikenne- ja viestintäministeriö*.  Arkistoitu 14.8.2014. Viitattu 19.3.2014.
8. ↑  Nuorisolautakunnan jäsenet *Nuorisoasiain keskus*.  2.1.2014.  Arkistoitu 16.6.2014. Viitattu 19.3.2014.
9. ↑
10. ↑

Aiheesta muualla
----------------

* Timo Kontion kotisivut (Arkistoitu – Internet Archive)

|  |  |  |  |
| --- | --- | --- | --- |
| 

| * n
* k
* m
Sosialidemokraattisten Nuorten puheenjohtajat |
| --- |
|  |
| 
* Viljo Virtanen (1959–1964)
* Väinö Vilponiemi (1964–1970)
* Ulf Sundqvist (1970–1973)
* Pekka Sarkkinen (1973–1979)
* Jorma Bergholm (1979–1983)
* Matti Tukiainen (1983–1986)
* Juha Eskelinen (1986–1990)
* Tarja Filatov (1990–1994)
* Antti Vuolanne (1994–1996)
* Osku Pajamäki (1996–2000)
* Kalle Räisänen (2000–2002)
* Petteri Oksa (2002–2006)
* Heta Välimäki (2006–2010)
* Timo Kontio (2010–2012)
* Joona Räsänen (2012–2016)
* Mikkel Näkkäläjärvi (2016–2020)
* Pinja Perholehto (2020–)

 |

 |